છેલ્લાં થોડાં વર્ષોથી ભારત ફોર્જ ઇલેક્ટ્રિક વ્હિકલ સ્પેસમાં પોતાની સંશોધન અને વિકાસ (આર એન્ડ ડી) તથા ટેકનોલોજી માટેની વ્યૂહરચના પર કામ કરે છે. ઇલેક્ટ્રિક વ્હિકલ સ્પેસમાં ભારત ફોર્જનું આ ત્રીજી મોટું રોકાણ છે, જેની શરૂઆત બ્રિટનનાં મોટર ઇન્ડસ્ટ્રીઝ રિસર્ચ એસોસિએશન (એમઆઇઆરએ)માં ‘એન્જિનીયરિંગ એન્ડ ડેવલપમેન્ટ સેન્ટર’ની શરૂઆત સાથે થઈ હતી. પછી કંપનીએ ટોર્ક મોટરસાયકલ પ્રાઇવેટ લિમિટેડ, ઇન્ડિયા (આ ઇલેક્ટ્રિક ડ્રાઇવ ટ્રેન કંપની છે, જે મુખ્યત્વે ઇલેક્ટ્રિક ટૂ વ્હીલર્સ અને/અથવા પ્રીમિયમ ઇલેક્ટ્રિક મોટરસાયકલ પર કેન્દ્રિત છે)માં રોકાણ કર્યું હતું.